钦定古今图书集成/理学汇编/学行典/第254卷 > 方孟锭
## 钦定古今图书集成/理学汇编/学行典/第254卷 > 方孟锭

按《武昌府志》：“方孟锭，字世用，一字柘山，左湖里人。为
人正直慷慨，轻财喜施，取与一物不苟。凡乡党中是
非曲直，以义裁之，无徇比意，宗党推服。县令马，廉吏
也，召为耆硕，政事疑者与决之。时有江夏巨室某，被
盗诬，太守王檄孟往，孟将至其门，伏其逻卒，只骑造
室，若借炊者。坐其堂上，伺其动静，浑无盗状。孟已疑”
其诬，乃出郡檄示之。其人哀诉，孟曰：“第往见郡守，为
汝白。”至郡，取囚质之，果诬也。后数月，其人携四百金
以谢，却之曰：“使我贪财，捕汝时何不取？”固却之，父子
感泣而去。又岳郡有二盗，贸劫货于公卿，知其为盗，
止与易者。盗含之归，舡即置酒延孟，欲诱杀之。盂毅
然往，力谕之，反为所化。遂顿首谢，孟悉白其实。万历
六年，以曾孙逢时贵，赠少保、兵部尚书。